ddrg/super_eurlex huggingface dataset:
10.

pripomína, že jedným zo spôsobov dosiahnutia zvýšenej mobility výskumných pracovníkov by sa mohli stať výskumné poukazy, ktoré by mohli využívať výskumní pracovníci v jednotlivých členských štátoch, v hostiteľských inštitúciách a na univerzitách, čím by poukaz poskytol dodatočné finančné zdroje na faktický výskum, ktorý priťahuje zahraničných výskumných pracovníkov; je presvedčený, že by to nielen zvýšilo záujem výskumných inštitúcií a univerzít o hosťujúcich výskumných pracovníkov z iných členských štátov a o pritiahnutie najnadanejších vedcov, ale aj prispelo k rozvoju centier excelentnosti a umožnilo najpríťažlivejším výskumným programom a inštitúciám, aby oslovili väčší počet výskumníkov a zlepšili svoje ekonomické postavenie; je presvedčený, že takáto osobitná podpora mobility výskumných pracovníkov by mala dopĺňať súčasné systémy financovania mobility a že tieto finančné prostriedky by mohli byť vyčlenené z programov siedmeho rámcového programu Spolupráca a Kapacity;
158.

vyzýva členské štáty a ich príslušné orgány, aby sa čo najviac vynasnažili o to, aby deti žili v zdravom fyzickom prostredí, a to najmä kvôli neblahým dôsledkom, ktoré má na mládež znečistenie prostredia a zlé životné podmienky; náležitá pozornosť by sa tiež mala venovať podmienkam vzdelávacieho prostredia detí a mali by sa zaviesť primerané normy;
—

so zreteľom na príslušnú judikatúru Súdneho dvora Európskych spoločenstiev (Súdny dvor), najmä na veci C-250/95, Futura Participations SA a Singer/Administration des contributions (1), C-141/99, AMID/Belgicko (2), spojené veci C-397/98 a C-410/98 Metallgesellschaft Ltd. a iní/Commissioners of Inland Revenue and HM Attorney General (3), C-446/03, Marks & Spencer plc/David Halsey (daňový inšpektor ministerstva financií) (4) a C-231/05, Oy AA (5),
11.

vyzýva medzinárodné spoločenstvo, aby vážne uvažovalo o vytvorení nového mnohostranného rámca na využitie jadrovej energie a bezodkladne podniklo príslušné kroky na jeho vytvorenie, pričom tento rámec by zabezpečoval dodávky jadrového paliva a zároveň by minimalizoval riziko šírenia jadrových zbraní, ako to navrhuje MAAE;
O.

keďže jedným z cieľov lisabonskej stratégie je do roku 2010 dosiahnuť 70 % celkovú úroveň zamestnanosti a zároveň 60 % úroveň zamestnanosti žien a 50 % úroveň starších pracovníkov a keďže zamestnanci trpiaci chronickými ochoreniami alebo ktorí sú dlhodobo chorí sa často nevrátia do práce aj napriek tomu, že im to zdravotný stav umožňuje a tí, ktorí sa vrátia, sú častokrát viacnásobne diskriminovaní, a to napríklad nižšou mzdou, a keďže to platí predovšetkým v prípade onkologických pacientov, čo je podložené na základe najnovších štúdií, ktoré uvádzajú, že jedna pätina pacientok, ktoré sa liečili na rakovinu prsníka, sa do práce nevráti, aj keď by mohli,
8.

domnieva sa, že jedným z účinných krokov na zníženie nežiaducich vedľajších úlovkov a odpadu, keďže vyčerpané zásoby obsahujú predovšetkým príliš malé ryby, je zníženie celkového výlovu sprevádzané zlepšením selektívnych opatrení; je presvedčený, že nižší tlak rybolovu by sektoru priniesol značné výhody tým, že by vyčerpaným populáciám umožnil obnovu, zvýšil by produktivitu a ušetril by čas a námahu pri triedení úlovkov;
21.

vyzýva Komisiu, aby do výročnej správy o ochrane finančných záujmov Spoločenstiev za rok 2008 zahrnula analýzu štruktúr členských štátov, týkajúcich sa boja proti nezrovnalostiam; táto analýza by okrem iného mala dať odpovede na nasledujúce otázky, s cieľom poskytnúť Európskemu parlamentu jasnejší obraz o vykonávaní legislatívneho rámca boja proti podvodom: — ktoré vnútroštátne orgány v rámci členských štátov sú do tohto konania zapojené? — ako organizujú svoju spoluprácu? — aké kontrolné právomoci majú vnútroštátne orgány? — pracujú tieto vnútroštátne orgány na základe ročného programu? — sú povinné vypracovať správu o cieľoch svojej kontrolnej činnosti? — sú vnútroštátne orgány povinné vypracovať správu o použití prostriedkov EÚ? — akým spôsobom spolupracujú s OLAF-om a akým spôsobom sú ich závery oznamované Komisii? — k akým európskym databázam majú priamy prístup? — ku ktorým vnútroštátnym databázam má prístup Komisia? — aké sú odhadované náklady na kontrolu? — akými mechanizmami sú oznamované nezrovnalosti? — aký je stav vykonávania nariadenia Rady (Euratom, ES) č. 2185/96?;
K.

keďže podľa odhadov WHO sa dá predchádzať minimálne jednej tretine všetkých prípadov rakoviny a na účely kontroly rakoviny je z hľadiska nákladov najúčinnejšou dlhodobou stratégiou prevencia; keďže ďalšia tretina prípadov rakoviny by bolo možné vyliečiť, pokiaľ by sa včas odhalila a bola by vhodne liečená,
AF.

keďže malé a stredné podniky a súkromný kapitál by mali zohrávať čoraz dôležitejšiu úlohu v oblasti kultúry a mali by byť zapojené do uskutočňovania projektov a opatrení v tejto oblasti, najmä prostredníctvom verejno-súkromných partnerstiev,
11.

žiada Komisiu, aby prispôsobenie sa začlenila do návrhu a úprav platných a do všetkých budúcich právnych predpisov, stratégií a projektov financovania s ďalekosiahlym vplyvom, aby sa obmedzili dôsledky klimatických zmien; vyzýva Komisiu, aby vypracovala komplexnú analýzu existujúcich európskych finančných nástrojov a ich využívania na financovanie opatrení na prispôsobenie sa klimatickým zmenám v ich pôvodných oblastiach uplatňovania, a aby upozornila na to, kde by boli potrebné ďalšie finančné prostriedky;
10.

napriek tomu zastáva názor, že tieto ťažkosti nie sú neprekonateľné, čo dokazuje skutočnosť, že SZP zaviedli mnohé krajiny a regióny, ktoré majú najväčšie záujmy týkajúce sa rybolovu na celom svete, a vzhľadom na to, že tento systém by mohol veľmi pozitívne prispieť k správe niektorých flotíl Spoločenstva, mali by sa zvážiť aspoň možnosti jeho zahrnutia do SPRH;
31.

vyzýva všetky inštitúcie EÚ, predovšetkým Radu a vlády členských štátov, aby do politických dialógov so zainteresovanými krajinami, ako aj do ich demaršov, vyhlásení, uznesení a stanovísk a do vykonávania ďalších krokov začlenili zistenia a odporúčania volebných pozorovateľských misií EÚ;
1.

uznáva vplyv lobistických skupín na rozhodovacie procesy EÚ, a preto považuje za dôležité, aby poslanci Európskeho parlamentu poznali totožnosť organizácií zastupovaných lobistickými skupinami; zdôrazňuje, že transparentný a rovnaký prístup do všetkých inštitúcií EÚ je absolútnou podmienkou zaručenia legitimity EÚ a dôvery jej občanov; zdôrazňuje, že transparentnosť musí byť zaručená v oboch smeroch, t. j. vo fungovaní samotných inštitúcií, ako aj medzi lobistami; zdôrazňuje, že rovnaký prístup lobistických skupín do inštitúcií EÚ rozširuje odborné poznatky, ktoré sú k dispozícii na fungovanie EÚ; považuje za podstatné, aby zástupcovia občianskej spoločnosti mali prístup do inštitúcií EÚ, a to predovšetkým do Európskeho parlamentu;
145.

opätovne vyjadruje svoje obavy v súvislosti s obmedzovaním obsahu internetových stránok, či už sa týkajú šírenia alebo prijímania informácií, ktoré ukladajú vlády a ktoré nie je v prísnom súlade so zabezpečením slobody prejavu; v tejto súvislosti žiada Radu a Komisiu, aby vypracovali pravidlá Spoločenstva pre obchod s tretími krajinami týkajúci sa tovaru vrátane softvéru, hardvéru a podobných vybavení, ktorých jediným cieľom by bolo vykonávať všeobecný dohľad a obmedziť prístup k internetu spôsobom, ktorý je v rozpore so slobodou prejavu, ako aj pravidlá týkajúce sa vývozu a dovozu takéhoto tovaru, a to s výnimkou tovaru určeného výlučne na ochranu detí; domnieva sa, že to isté by malo platiť v prípade monitorovacej a/alebo vojenskej techniky určenej krajinám, ktoré systematický porušujú ľudské práva; požaduje aj nájdenie konkrétnych riešení, prostredníctvom ktorých by sa európskym podnikom zamedzilo poskytovať týmto krajinám osobné údaje, ktoré by sa dali zneužiť na porušovanie týchto práv, najmä slobody prejavu;
R.

keďže všetci občania by mali mať prístup k športu, pričom sa zároveň treba zaoberať špecifickými potrebami niektorých skupín, ako sú ľudia so zdravotným postihnutím, prisťahovalci a osoby pochádzajúce zo znevýhodneného prostredia, a keďže je nevyhnutné, aby predovšetkým športovci so zdravotným postihnutím neboli diskriminovaní v porovnaní so športovcami, ktorí nie sú zdravotne postihnutí, a to vzhľadom na prístup k športu v rámci členských štátov,
11.

pripomína, že vzhľadom na to, že množstvo týchto zásob je spravovaných v medzinárodných vodách, je potrebné koordinovať činnosť v rôznych regionálnych organizáciách pre rybolov, aby opatrenia, ktoré sa prijmú, zohľadňovali všetky flotily, ktoré pôsobia v týchto loviskách; domnieva sa, že EÚ by sa mala snažiť zabezpečiť riadne a účinné vykonávanie rezolúcie Valného zhromaždenia OSN č. 61/105 v súvislosti s hlbokomorským rybolovom a rybolovom pri dne na otvorenom mori; verí, že všetky obmedzenia by sa mali uplatňovať na rybárov všetkých zmluvných strán s cieľom vyhnúť sa znevýhodňovaniu;
11.

je presvedčený o tom, že vzájomné uznávanie trhov s cennými papiermi medzi USA a EÚ by bolo významným pokrokom a zlepšilo by efektívnosť transatlantického trhu uľahčením prístupu EÚ a USA k širšiemu a rozsiahlejšiemu trhu; zdôrazňuje však, že takýto projekt musí byť výsledkom dvojstrannej dohody a že by sa mala uzavrieť rámcová dohoda medzi USA a EÚ, ktorá bude plne zohľadňovať právne predpisy EÚ o dohľade nad finančnými trhmi, a že Komisia by mala odrádzať od uzatvárania dvojstranných dohôd medzi členskými štátmi a USA, keďže by to mohlo ohroziť rovnaké podmienky v EÚ;
4.

zastáva názor, že viacstranný systém je možné úspešne doplniť medziregionálnymi dohodami za predpokladu, že tieto dohody majú široký záber, sú ambiciózne a siahajú ďaleko nad rámec znižovania colných sadzieb a že sa vzťahujú na kvalitatívne obchodné podmienky vrátane platných ustanovení o ľudských právach a sociálne a environmentálne normy; domnieva sa, že ak by sa mala medziregionálna dohoda ukázať ako nepraktická, bolo by nevyhnutné, aby mali dvojstranné rokovania spoločný rámec s tým, že meniť by sa mal len rozsah pôsobnosti dohody a prechodné obdobia;
40.

žiada Komisiu, aby stanovila požiadavky minimálnej energetickej výkonnosti pre všetky druhy dopravy vrátane verejnej hromadnej dopravy; zdôrazňuje potrebu dopravnej politiky zohľadňujúcej energetickú účinnosť, ktorou by sa v mestských oblastiach uprednostnila verejná hromadná doprava, bicyklovanie a chôdza; víta Zelenú knihu o mestskej doprave a vyzýva Komisiu, aby odštartovala iniciatívu osobitne zameranú na mestskú dopravu a otázku začlenenia ochrany klímy, úspory energie a verejného zdravia do opatrenia trvalo udržateľnej mobility pre mestá a veľkomestá; povzbudzuje mestské orgány v EÚ, aby sa zaoberali opatreniami na znižovanie emisií CO2 z vozidiel a z premávky osobných vozidiel, napríklad prostredníctvom poplatkov za vjazd do centier; pripomína, že záväzné ročné emisie z vozidiel v súvislosti so všetkými novými predanými osobnými vozidlami prispejú EÚ dosiahnuť jej záväzné ciele emisií CO2;
B.

keďže zmluvné strany CBD sa zaviazali významne znížiť mieru straty biodiverzity do roku 2010 a vytvoriť celosvetovú sieť chránených území na súši do roku 2010 a na mori do roku 2012,
A.

keďže jednou z priorít právnych predpisov EÚ je zachovanie bezpečného a neznečisteného životného prostredia oceánov a morí, a to najmä so zreteľom na Stredozemné more,
H.

keďže v posledných rokoch sa dosiahol určitý pokrok v oblasti práv žien, napríklad minimálny vek mladistvých žien pre vstup do manželstva sa zvýšil z 9 na 13 rokov, rozvedené matky môžu získať do opatery synov až do veku siedmich rokov (predtým to bolo možné len pokým synovia nedosiahli vek dvoch rokov), ženy už môžu vykonávať činnosť súdnych poradkýň, môžu požiadať o rozvod a odoprieť svojmu manželovi, aby si vzal druhú manželku,
3.

je presvedčený, že členské štáty by mali podporovať iniciatívy eSafety prostredníctvom spoločných technologických iniciatív a aktívnejšie sa na nich podieľať a že by sa mali plánovať ďalšie iniciatívy na získavanie súkromných investícií do oblasti výskumu a vývoja;
14.

domnieva sa, že v dlhodobom horizonte by sa mala podporovať regionálna hospodárska a obchodná spolupráca, ktorá by mohla viesť k dohodám o voľnom obchode; zároveň konštatuje, že dohody o voľnom obchode čelia ťažkostiam vyplývajúcim z rôznych regionálnych súvislostí; zastáva názor, že euro-stredomorská dohoda o voľnom obchode by mala byť prioritou vzhľadom na význam obchodu so surovinami v tomto regióne;
6.

zdôrazňuje potrebu zapojenia zástupcov odvetvia rybolovu a akvakultúry do činností spojených s plánovaním a rozvojom integrovaného riadenia pobrežných oblastí (so zreteľom na to, že ich zapojením do stratégií trvalo udržateľného rozvoja sa zvýši pridaná hodnota ich výrobkov), a pripomína, že Európsky fond pre rybné hospodárstvo môže takéto spoločné činnosti podporiť;
—

so zreteľom na program WHO v oblasti HIV/AIDS z roku 2006 s názvom Smerom k všeobecnému prístupu do roku 2010,
B.

keďže zlepšovanie finančnej gramotnosti spotrebiteľa by malo byť prioritou pre tvorcov politík na úrovni členských štátov aj na európskej úrovni, a to nielen pre výhody, ktoré to prinesie jednotlivcom, ale aj pre výhody, ktoré z toho vyplývajú pre spoločnosť a hospodárstvo, napríklad znižovanie úrovne problémového zadlženia, zvyšovanie úspor, zvyšovanie hospodárskej súťaže, správne využívanie poistných produktov a primerané dôchodkové zdroje,
O.

keďže v budúcom finančnom rámci by sa mali vziať do úvahy vhodné nástroje EÚ a systémy financovania, ktoré by umožnili dlhodobé investície Spoločenstva do kozmického výskumu a do prevádzky udržateľných aplikácií vo vesmíre, ktoré by boli prospešné pre Európu a jej občanov,
11.

uvedomuje si, že nové navrhované pravidlá o vnútroštátnej regulácii by boli do GATS doplnené vo forme prílohy, čo by si vyžadovalo zmenu tejto dohody; vyzýva Komisiu, aby informovala Európsky parlament o výsledkoch pracovnej skupiny GATS pre vnútroštátnu reguláciu a aby mu v rámci postupu spolurozhodovania predložila každé rozhodnutie týkajúce sa zmien dohody GATS;
M.

keďže správa Komisie s názvom „Mapping the Maze: Getting More Women to the Top in Research“ (Mapovanie labyrintu: ako zabezpečiť vyššie zastúpenie žien vo vedúcich pozíciách v oblasti výskumu) z roku 2008, poukazuje na to, že transparentné a spravodlivé postupy hodnotenia a povyšovania sú síce nevyhnutnými nástrojmi, ako také však nie sú dostatočné: na dosiahnutie vyváženejšieho zastúpenia žien a mužov v rozhodovacích orgánoch v oblasti výskumu je potrebná zmena kultúry,
5.

opätovne zdôrazňuje, že zvrchovanosť štátu nemôže byť postavená nad ľudské práva jeho obyvateľov, ako je to zakotvené v zásade zodpovednosti za ochranu stanovenej OSN; vyzýva vládu Spojeného kráľovstva, ktorá v máji predsedá zasadaniu Bezpečnostnej rady OSN, aby urýchlene zareagovala a zaradila situáciu v Barme do programu zasadania, a vyzýva Bezpečnostnú radu, aby preskúmala, či je možné povoliť dodávky do Barmy aj bez súhlasu barmskej vojenskej chunty;
14.

žiada Komisiu, aby poskytla zoznam členských štátov, ktorých právne predpisy nie sú v súlade so všetkými ustanoveniami smernice o pracovnom čase, a aby konkretizovala opatrenia, ktoré prijme v tejto súvislosti; naliehavo vyzýva Komisiu, aby prijala urýchlené opatrenia v súlade so svojimi právomocami vo všetkých prípadoch a v súvislosti so všetkými členskými štátmi, v ktorých transpozícia alebo vykonávanie smernice nie je v súlade s právnym predpisom stanoveným zákonodarcom a Súdnym dvorom;
H.

keďže spotrebitelia by mohli byť zavádzaní, pretože postup chlorácie by mohol ovplyvniť vzhľad mäsa tak, že by vyzeralo čerstvejšie, ako je v skutočnosti,
17.

pripomína prebiehajúcu výzvu na väčšiu transparentnosť v ECB, ktorá by viedla k zvýšeniu dôveryhodnosti a predvídateľnosti, a oceňuje zlepšenia, ku ktorým už v tejto oblasti došlo; v tejto súvislosti uznáva ťažkosti pri zverejňovaní zápisníc zo zasadnutí Rady guvernérov ECB, keďže rozdiely v jednotlivých postojoch by sa mohli interpretovať ako rozdiely, ktoré predstavujú národné záujmy, ktoré by viedli k tlaku zo strany vlád členských štátov na členov Rady guvernérov; vyzýva ECB, aby Európskemu parlamentu a verejnosti poskytla výročný zoznam opatrení prijatých na zlepšenie svojej výkonnosti v súlade s týmto uznesením;
9.

žiada Komisiu, aby do nového nariadenia zaviedla zrozumiteľnejšie a prísnejšie ustanovenia týkajúce sa prostriedkov, prostredníctvom ktorých sú osoby hľadajúce ochranu informované o účinkoch dublinského nariadenia, a aby zvážila navrhnutie štandardného letáka, ktorý by sa preložil do určitého počtu jazykov a distribuoval do všetkých členských štátov; leták by mal zároveň zohľadňovať individuálnu úroveň gramotnosti;
—

so zreteľom na hlavné zistenia a odporúčania Výboru pre rozvojovú pomoc (DAC) Organizácie pre hospodársku spoluprácu a rozvoj (OECD) uvedené v dokumente Peer Review of the European Community z roku 2007,
15.

vyzýva Komisiu a členské štáty, aby v colnej oblasti posilnili medzinárodnú spoluprácu v rámci medzinárodných organizácií (Svetová obchodná organizácia a Svetová colná organizácia) a s tretími krajinami; zdôrazňuje, že by sa tak dosiahla účinnejšia colná kontrola, podporili by sa normy EÚ, pričom EÚ a jej obchodní partneri by zároveň mohli mať prospech z obchodovania; poukazuje aj na to, že týmto spôsobom by sa mohli zrealizovať najmä spoločné operácie a pilotné projekty na posilnenie spolupráce na mieste medzi colnými úradníkmi z EÚ a z tretích krajín;
7.

zdôrazňuje, že železničná sieť pre nákladnú dopravu by sa mala zakladať na dopravných koridoroch, ktoré sú z hľadiska trhu najvýznamnejšie, a zároveň by sa mali zohľadňovať existujúce koridory v rámci ERTMS (Európsky systém riadenia železničnej dopravy) a sieť TEN-T (Transeurópska dopravná sieť), t. j. mali by byť rozšírené tak, aby mohli zahrnúť špecifické oblasti vytvárajúce veľké objemy dopravy, napríklad prístavy; domnieva sa, že by mali byť vymenovaní „koordinátori koridorov na vysokej úrovni“, ak ešte neboli ustanovení; vyzýva Európsku železničnú agentúru ako orgán ERTMS, aby zabezpečila interoperabilitu týchto ciest;
27.

zdôrazňuje prepojenie viacerých problémov v regióne južného Kaukazu a potrebu komplexného riešenia vo forme paktu stability a so zapojením hlavných vonkajších aktérov; zdôrazňuje potrebu posilniť spoluprácu so susednými krajinami v čiernomorskom regióne pomocou zriadenia osobitného inštitucionálneho a viacstranného mechanizmu ako napríklad Únie pre oblasť Čierneho mora a pomocou usporiadania medzinárodnej konferencie o bezpečnosti a spolupráci o regióne južného Kaukazu; žiada preto Komisiu, aby predložila Európskemu parlamentu a Rade osobitný návrh na zriadenie viacstranného rámca pre čiernomorský región vrátane Turecka a Ukrajiny; domnieva sa, že v záujme stability celého regiónu a energetických tokov by mali byť zapojené susedné krajiny ako napr. Kazachstan;
P.

keďže, ako sa uvádza v uvedenom uznesení z 13. decembra 2006, krajiny s európskou perspektívou by mali využívať prehĺbené bilaterálne alebo multilaterálne vzťahy s EÚ, ktoré by mali odzrkadľovať ich osobitné potreby a záujmy; keďže táto možnosť, ktorá so sebou prináša široké spektrum operačných možností, by partnerským krajinám zabezpečila stabilný, dlhodobý výhľad inštitucionalizovaných vzťahov s EÚ a poskytla by podnet na podporu stability, mieru, rešpektovania ľudských práv, ako aj demokratických a hospodárskych reforiem v príslušných krajinách,
7.

domnieva sa, že táto biela kniha by mala byť základom pre širšiu verejnú politickú diskusiu, predovšetkým preto, lebo EBS vymedzuje základné hodnoty a ciele EÚ a objasňuje, za čím si stojí; zdôrazňuje, že budúce hodnotenie EBS sa musí vykonať s väčšou mierou demokratickej zodpovednosti, a preto by sa malo uskutočniť v úzkej konzultácii so všetkými inštitúciami EÚ vrátane Európskeho parlamentu a národných parlamentov;
—

vypracovanie celkového integrovaného prístupu k mestskej mobilite, ktorý poslúži ako spoločný referenčný rámec pre európskych, vnútroštátnych, regionálnych a miestnych aktérov (obce, občania, podniky a priemysel); tento prístup by mal byť založený na zásadách vnútorného trhu EÚ v oblasti trvalo udržateľnej mobility a mal by zohľadňovať životaschopnosť miest a vplyv na demografiu (sťahovanie z miest); zdôrazňuje, že by to malo poskytnúť mestám a mestským oblastiam jasný podnet na vypracovanie integrovaných a komplexných plánov trvalo udržateľnej mestskej mobility s dôrazom na dlhodobé mestské a územné plánovanie; vyzýva v tomto zmysle Komisiu, aby preskúmala, ako spojiť trvalo udržateľnú mestskú mobilitu so spolufinancovaním dopravných projektov zo strany EÚ v mestách nad 100 000 obyvateľov a s právnymi predpismi, rozhodnutiami a cieľmi EÚ týkajúcimi sa znižovania nehôd, emisií CO2, miestnych emisií plynov a hluku,
15.

pripomína, že mnohé opatrenia a programy, v ktorých treba pokračovať a ktoré treba iniciovať v záujme najvzdialenejších regiónov, môžu výrazne prispieť k stanoveným prioritám Spoločenstva a medzinárodným prioritám, najmä v oblasti otepľovania klímy, ochrany biodiverzity, obnoviteľných zdrojov energie, zdravotníctva v rozvojových krajinách, výživy, diverzifikácie hospodárskych a výrobných činností; víta predovšetkým zavedenie programu NET-BIOME (NETworking tropical and subtropical Biodiversity research in OuterMost regions and territories of Europe in support of sustainable development), ktorý je pozoruhodným príkladom potenciálu najvzdialenejších regiónov v oblasti vedeckého výskumu; kladie si však otázky v súvislosti so skutočnosťou, že navzdory množstvu realizovaných projektov a šírke potenciálu týchto regiónov je ich začlenenie do Európskeho výskumného priestoru naďalej nedostatočné;
5.

článok 4 sa nahrádza takto: „Článok 4 1. Ombudsman a jeho zamestnanci, na ktorých sa vzťahuje článok 287 Zmluvy o založení Európskeho spoločenstva a článok 194 Zmluvy o založení Európskeho spoločenstva pre atómovú energiu, sú povinní zachovávať mlčanlivosť o informáciách alebo dokumentoch, ktoré získajú v priebehu vyšetrovania. Bez toho, aby tým bol dotknutý druhý odsek, sú ombudsman a jeho zamestnanci povinní zachovávať mlčanlivosť o utajovaných informáciách alebo dokumentoch poskytnutých ombudsmanovi, najmä citlivých dokumentov v zmysle článku 9 nariadenia (ES) č. 1049/2001 alebo dokumentov, na ktoré sa vzťahujú právne predpisy Spoločenstva týkajúce sa ochrany osobných údajov, ako aj o informáciách, ktoré by mohli poškodiť sťažovateľa alebo inú dotknutú osobu. 2. Ak sa ombudsman počas vyšetrovania dozvie skutočnosti, ktoré podľa jeho názoru spadajú do oblasti trestného práva, bezodkladne informuje príslušné vnútroštátne orgány prostredníctvom stálych zastúpení členských štátov pri Európskych spoločenstvách a ak prípad spadá do jej právomoci, aj príslušnú inštitúciu či príslušný orgán alebo útvar Spoločenstva zodpovedný za boj proti podvodom; ombudsman v prípade potreby informuje aj inštitúciu či orgán Spoločenstva, v ktorom dotknutý úradník alebo zamestnanec pracuje, a ktorý by v prípade potreby mohol uplatniť článok 18 ods. 2 Protokolu o výsadách a imunitách Európskych spoločenstiev. Ombudsman môže informovať príslušnú inštitúciu či príslušný orgán Spoločenstva o skutočnostiach spochybňujúcich správanie sa niektorého zo zamestnancov z disciplinárneho hľadiska.“
6.

víta skutočnosť, že v roku 2007 prevažovala demokracia nad úsilím armády o zasahovanie do politického procesu; povzbudzuje tureckú vládu, aby sa naďalej systematicky usilovala zabezpečiť, že demokraticky zvolení politickí vodcovia budú v plnej miere zodpovední za formuláciu domácej, zahraničnej a bezpečnostnej politiky, a to aj v súvislosti so vzťahmi s Cyprom, a že ozbrojené sily budú rešpektovať túto zodpovednosť prostredníctvom úplného a jednoznačného uznania civilnej kontroly; zdôrazňuje najmä, že je potrebné zaviesť neobmedzený parlamentný dohľad nad vojenskou a obrannou politikou a nad všetkými s tým súvisiacimi výdavkami;
19.

poznamenáva, že vytvorenie systému dvojitej DPH by bolo nezlučiteľné s účinným fungovaním vnútorného trhu a viedlo by k vytvoreniu zložitejšieho prostredia, ktoré by mohlo odrádzať podniky od investovania, čo by sa z dlhodobého hľadiska dalo prekonať len všeobecným povinným systémom prenesenia daňovej povinnosti namiesto dobrovoľného systému alebo systému vybraných dodávok;